ตร.รับใช้แก๊สน้ำตาผสมน้ำฉีดใส่ม็อบ หลังเจรจาล่ม แจงเป็นการบังคับใช้กม. ไม่ใช่สลายชุมนุม
ตร.รับใช้แก๊สน้ำตาผสมน้ำฉีดใส่ม็อบ หลังเจรจาล่ม แจงเป็นการเจรจาสลับบังคับใช้กฎหมาย ไม่ใช่สลายชุมนุม 
ตร.รับใช้แก๊สน้ำตาผสมน้ำฉีดใส่ม็อบ หลังเจรจาล่ม แจงเป็นการเจรจาสลับบังคับใช้กฎหมาย ไม่ใช่สลายชุมนุม
17 พ.ย. 2563

พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ กล่าวที่หน้ารัฐสภายอมรับว่า เจ้าหน้าที่ตำรวจได้ใช้แก๊สน้ำตาผสมน้ำฉีดเข้าใส่ผู้ชุมนุมกลุ่ม “ราษฎร” ที่แยกบางกระบือและแยกเกียกกายที่พยายามเคลื่อนเข้ามาใกล้รัฐสภา หลังการเจรจาให้ผู้ชุมนุมยุติการทำลายแนวกั้นของเจ้าหน้าที่ไม่เป็นผลสำเร็จ
โดยเจ้าหน้าที่ตำรวจได้ฉีดน้ำเข้าใส่มวลชนกลุ่ม “ราษฎร” ที่พยายามทำลายสิ่งกีดกั้นของเจ้าหน้าที่ แม้ว่าเจ้าหน้าที่จะพยายามแจ้งเตือนว่าการชุมนุมผิดกฎหมาย เมื่อมีการแจ้งเตือนแล้ว 3-4 ครั้ง กลุ่มผู้ชุมนุมยังไม่หยุดทำลายสิ่งกีดกั้นจึงฉีดน้ำ 4 ครั้ง โดย 3 ครั้งแรกเป็นน้ำเปล่า จากนั้นผู้ชุมนุมยังไม่หยุดจึงจำเป็นต้องฉีดน้ำยุทธวิธีที่มีการผสมสีและแก๊สน้ำตา
อย่างไรก็ตาม ยืนยันว่าปฏิบัติการครั้งนี้ไม่ใช่การสลายการชุมนุม แต่เป็นการเจรจาและสลับกับการบังคับใช้กฎหมายตามปกติ เนื่องจากพื้นที่รอบรัฐสภาเป็นพื้นที่ควบคุม ห้ามเข้าใกล้ในระยะ 50 เมตร ส่วนเจ้าหน้าที่จะดำเนินการอย่างไรต่อไปคงต้องรอดูตามหน้างาน ผู้สื่อข่าวรายงานว่า แก๊สน้ำตาและไอน้ำที่เกิดขึ้นทำให้เกิดการแสบตาและแสบคอ